**РЕПУБЛИКА СРБИЈА**

**ОПШТИНА ЖИТОРАЂА**

**ИЗБОРНА КОМИСИЈА ОПШТИНЕ ЖИТОРАЂА**

**Број:013-13-104/2023**

**Дана 27.новембра 2023.године**

**Ж и т о р а ђ а**

На основу члана 8.став 1. и члана 25.став 1.тачка 6) Закона о локалним изборима („Службени гласник Републике Србије“, број 14/2022), у вези члана 75. и 78. став 3. Закона о избору народних посланика („Службени гласник Републике Србије“, број 14/2022) и члана 9. став 1. тачка 6) Пословника Изборне комисије општине Житорађа („Службени лист града Ниша“, број 15/2022), Изборна комисија општине Житорађа, на седници одржаној дана 27. новембра 2023. године, донела је

**Р Е Ш Е Њ Е**

1. ПРОГЛАШАВА СЕ Изборна листа број 6. НАРОДНИ ПОКРЕТ СРБИЈЕ – МИРОСЛАВ МИКИ АЛЕКСИЋ, коју је, дана 26. новембра 2023. године, поднео НАРОДНИ ПОКРЕТ СРБИЈЕ, за изборе за одборнике Скупштине општине Житорађа, расписане за 17. децембар 2023. године.

2. Решење ће бити објављено на веб-презентацији Републичке изборне комисије.

**О б р а з л о ж е њ е**

Овлашћено лице НАРОДНОГ ПОКРЕТА СРБИЈЕ поднело је дана 24. новембра 2023. године у 13.38 часова Изборну листу НАРОДНИ ПОКРЕТ СРБИЈЕ – МИРОСЛАВ МИКИ АЛЕКСИЋ, заведену под бројем 013-13-92/2023.

Изборна комисија општине Житорађа, на седници одржаној 26. новембра 2023. године, донела је Закључак број 013-13-94/2023, којим је НАРОДНОМ ПОКРЕТУ СРБИЈЕ наложено отклањање недостатака достављањем најмање 200 писмених изјава бирача да подржавају изборну листу на обрасцу ЛИ-3/23 који је прописала Изборна комисија општине Житорађа, које су оверене пре истека рока за подношење изборне листе, односно најкасније до 26. новембра 2023. године у 24.00 часа, са списком тих бирача у електронској форми на обрасцу ЛИ-4/22.

Дана 26. новембра 2023. године у 23.58 часова овлашћено лице НАРОДНОГ ПОКРЕТА СРБИЈЕ поднело је документацију наложену Закључком комисије.

На основу свега наведеног, Изборна комисија општине Житорађа утвдрила је да је овлашћено лице НАРОДНОГ ПОКРЕТА СРБИЈЕ поднело благовремену и потпуну Изборну листу кандидата и сву законом прописану документацију, па је донела решење као у диспозитиву.

УПУТСТВО О ПРАВНОМ СРЕДСТВУ: Против овог решења може се поднети приговор Изборној комисији општине Житорађа у року од 72 часа од објављивања овог решења на веб-презентацији Републичке изборне комисије.

ИЗБОРНА КОМИСИЈА ОПШТИНЕ ЖИТОРАЂА

 ПРЕДСЕДНИЦА

Јована Атанасковић